钦定古今图书集成/理学汇编/字学典/第073卷 > 《曹士冕谱系杂说》 > 《二王府帖》
## 钦定古今图书集成/理学汇编/字学典/第073卷 > 《曹士冕谱系杂说》 > 《二王府帖》

山谷论“禁中板刻《古法帖》十卷，当时皆用歙州贡墨
墨本赐群臣，今都下用钱万二千便可购得。元祐中，
亲贤宅从禁中借板墨百本，分遗宫僚。但用潘谷墨，
光辉有馀，而不甚黟黑，又多横木裂纹，士大夫不能
尽别也。此本可当旧板之半耳。”

予观近世所谓《二王府帖》者，盖中原再刻石本，非禁
中板本也。前有目录、卷尾，且无篆书题字，盖显然二
物矣。